tartuNLP/wikipedia-smugri-20251201 huggingface dataset:
Hällesåker

Hällesåker on taajama Mölndalin kunnassa Länsi-Götanmaan läänissä Hallannin historiallisessa maakunnassa Ruotsissa. Taajamassa oli 748 asukasta vuoden 2023 lopussa.
Tulebo

Tulebo on asuinalue Mölndalin kunnassa Länsi-Götanmaan läänissä samannimisessä historiallisessa maakunnassa Ruotsissa. Se muodosti oman taajamansa vuoteen 2015, jolloin se kasvoi yhteen Göteborgin keskustaajaman kanssa.
Björnåsen

Björnåsen on taajama Mölndalin kunnassa Länsi-Götanmaan läänissä Ruotsissa. Taajamassa oli 342 asukasta vuoden 2023 lopussa.
Östra Balltorp

Östra Balltorp on taajama Mölndalin kunnassa Länsi-Götanmaan läänissä Ruotsissa. Taajamassa oli 2 641 asukasta vuoden 2023 lopussa.
Västra Balltorp

Västra Balltorp on taajama Mölndalin kunnassa Länsi-Götanmaan läänissä Ruotsissa. Taajamassa oli 843 asukasta vuoden 2023 lopussa.
Varsovan lääketieteellinen yliopisto

Varsovan lääketieteellinen yliopisto () on Puolan pääkaupungissa Varsovassa toimiva lääketieteellinen yliopisto. Yliopisto on saanut alkunsa vuonna 1809. Se toimii kolmella kampusalueella (Kampus Banacha, Kampus Lindleya ja Kampus Ciołka).
Opiskelijoita on runsas 9 700, joista noin 780 on kansainvälisiä opiskelijoita. Opiskelijoiden määrällä mitattuna yliopisto on Puolan suurimpia lääketieteellisiä yliopistoja Łódźin lääketieteellisen yliopiston ohella. Tohtoriopiskelijoita on noin 240. Yliopistolla on neljä tiedekuntaa: lääketieteen (Wydział Lekarski), farmasian (Wydział Farmaceutyczny), hammaslääketieteen (Wydział Lekarsko-Stomatologiczny) ja terveystieteiden (Wydział Nauk o Zdrowiu) tiedekunnat. Englanninkielistä opetusta on tarjolla Lääketieteen ja hammaslääketieteen koulutuksessa.
Kansallisessa vuoden 2024 Perspektywy-yliopistovertailussa yliopisto oli 10. sijalla. Tunnetuista yliopistorankingeista brittiläinen THE asetti oppilaitoksen maailmanlistansa sijaluokkaan 1001-1200 (2025) runsaasta 2 000:sta arvioimastaan yliopistosta.
Puolan cup

Puolan cup () on puolalainen jalkapalloturnaus. Siihen osallistuu yli 200 joukkuetta, ja se pelataan elokuusta toukokuuhun. Cupissa on alueelliset karsintaturnaukset, joiden voittajat pääsevät mukaan seuraavan vuoden pääturnaukseen. Hallitseva mestari on Wisła Kraków. Eniten mestaruuksia on voittanut Legia Varsova.
Białystokin lääketieteellinen yliopisto

Białystokin lääketieteellinen yliopisto () on Puolan koillisosassa, Podlasian Białystokissa toimiva, vuonna 1950 perustettu lääketieteellinen yliopisto.
Białystokin lääketieteellisessä yliopistossa on noin 6 100 opiskelijaa. Pääosa opiskelijoista opiskelee puolaksi, mutta englanniksi opiskelee luokkaa 450−500 henkeä. Yliopistoon kuuluu kolme tiedekuntaa: lääketieteen, farmasian ja terveystieteiden tiedekunnat. Yliopistolla on kaksi opetussairaalaa. 
Kansallisessa vuoden 2024 Perspektywy-yliopistovertailussa yliopisto ylsi jaetulle 12. sijalle.
Tunnetuista yliopistorankingeista brittiläinen THE arvioi yliopiston maailmanlistansa sijaluokkaan 1001-1200 (2025) runsaasta 2 000:sta luokittelemastaan yliopistosta.
Varsovan itäinen rautatieasema

Varsovan itäinen rautatieasema () on Puolan pääkaupunki Varsovassa sijaitseva rautatieasema. Asema sijaitsee keskustan ja Veikseljoen itäpuolella. 
Vuonna 2023 Varsovan itäisen rautatieaseman kautta kulki päivittäin keskimäärin 33 900 matkustajaa (eli 12,4 milj. matkustajaa vuodessa). Tämän perusteella asema oli Puolan kahdeksanneksi vilkkain matkustajaliikenteen rautatieasema.
Archaeothyris

Archaeothyris on sukupuuttoon kuollut Ophiacodontidae-sukuun kuuluva synapsidi, joka eli myöhäisellä kivihiilikaudella (Pennsylvania-kausi). Sitä on löydetty Nova Scotian provinssista, Kanadasta, Atlantin rannikolta. 306 miljoonaa vuotta sitten elänyt "Archaeothyris" ja vähemmän tunnettu "Echinerpeton" ovat kiistämättä vanhimpia tiedettäviä synapsideja. Nimi tarkoittaa muinaista ikkunaa (kreikka) ja viittaa kallon aukkoon, ohimoaukkoon, joka osoittaa, että kyseessä on varhainen synapsidi. "Protoclepsydrops", myös löydetty Nova Scotiasta, on hieman vanhempi, mutta se tunnetaan hyvin hajanaisista osista.
Paleologia ja löydös.
"Archaeothyriksen" fossiileista raportoitiin ensimmäisen kerran vuonna 1972. Ne löytyi Jogginsin fossiilikallioilta, samasta paikasta, josta löydettiin varhaiset matelijat "Hylonomus" ja "Petrolacosaurus" (molemmat muistuttavat "Archaeothyris:"tä).
306 miljoonaa vuotta sitten Nova Scotia oli hiilimetsää. Puut, enemmänkin jättiläismäiset sammaleet, olivat todella korkeita, osalla oli jopa 50 metriä korkeutta, kuten "Lepidodendron"-”suomupuulla”. "Archaeothyris" ja muut varhaiset amniotit asuivat kosteassa kasvillisessa metsässä yhdessä maaperän sopeutuneiden labyrintodontti nimisten sammakkoeläinten kanssa.
Kuvaus.
"Archaeothyris" oli varhaisia matelijoita (Sauropsida) paljon edistyneempi. Sillä oli muun muassa vahvat leuvat, jotka aukesivat laajemmin kuin varhaisilla matelioijlla. Vaikka sen terävät hampaat olivat kaikki samankokoisia ja -muotoisia, sillä oli suuret kulmahampaat, mikä viittaa siihen, että se oli lihansyöjä.
Asiaa ei ole vahvistettu, mutta väitetään, että Archaeothyriksen jalat oli nivelletty sivusuunnassa sen lantiosta ja hartioista, mikä antoi sille rönsyilevän asennon, ja että ensimmäinen varvas on pienempi kuin toinen.
Luokittelu.
Archaeothyris kuului Ophiacodontidae-heimoon, varhaisten Eupelycosaurusten kladiin, joka kehittyi varhain myöhäisellä hiilikaudella. Se oli yksi varhaisimmista ja perussynapsideista (ryhmä, johon kuuluvat nisäkkäät). 
Fylogenia.
Lähteet:
Mikko Nikinmaa

Mikko Juhani Nikinmaa (s. 19. elokuuta 1954 Kuusamo) on suomalainen eläintieteen tutkija ja professori emeritus.
Henkilöhistoria.
Nikinmaa syntyi agrologi Heikki Samuli Nikinmaan ja kotitalousteknikko Eeva Annikki Lahden perheeseen. Hänen puolisonsa vuodesta 1979 on Barbro Snickars. Professori Eero Nikinmaa oli Mikko Nikinmaan veli. Mikko Nikinmaa tuli ylioppilaaksi Atlantic Collegesta 1973 ja valmistui filosofian kandidaatiksi Helsingin yliopistosta 1979, jossa hän myös väitteli filosofian tohtoriksi 1982. Hän oli yliopiston nuorempi tutkija 1981–1984 ja assistentti 1984–1985 ja Suomen Akatemian tutkija 1986–1995. 1980-luvulla Nikinmaa työskenteli tutkijana myös Stanfordin yliopistossa, University of British Columbiassa ja Dalhousien yliopistossa Halifaxissa. 
Turun yliopistossa Nikinmaa oli paitsi professori vuodesta 1995, myös biologian laitoksen johtaja 1998–1999 ja varajohtaja 1904–1906, samoin kuin matemaattis-luonnontieteellisen tiedekunnan dekaani 2000–2004. Suomen Akatemian Evoluutiogenetiikan ja Fysiologian tieteen huippuyksikön johtajana hän toimi 2006–2011. Nikinmaa on ollut useiden tieteellisten lehtien toimittaja ja julkaissut sekä tutkimuksia että tietoteoksia.
UCI Women’s World Tour 2025

UCI Women’s World Tour 2025 oli kymmenes kausi, jolloin maantiepyöräilyn naisten korkeimman kategorian kilpailut kuuluivat UCI Women’s World Tour -kilpailusarjaan. Sarjaan kuului 15 yhden päivän kilpailua ja 12 etappikilpailua. Sarja alkoi Tour Down Underilla tammikuun puolivälissä ja päättyi Tour of Guangxi -kilpailuun lokakuussa.
Kilpailut.
Lähde: Pro Cycling Stats
UCI World Teams 2025.
Seuraavat tallit kuuluivat UCI World Teams -joukkueisiin 2025:
Deadrat6

deadrat6 oli Marcus Schössowin, Maor Levin ja DJ Econ muodostama kansainvälinen progressiivinen house-yhtye. Bändi suunniteltiin satiiriseksi otokseksi deadmau5:n musiikista, kritisoi sen kaavamaisuutta ja tyylin jäljittelyn helppoutta.
Historia.
Joulukuussa 2007 Marcus Schössow, DJ Eco ja Maor Levi loivat projektin nimeltä deadrat6. Ironisesti otettiin salanimi ja nimettiin kappaleet Zimmermanin tyyliä muistuttavalla tavalla. Heidän kappaleensa "Very Exactly" esitti Armin van Buuren ASOT:n 330. jaksossa 13. joulukuuta 2007. Esityksen alussa Armin ilmoitti: "Deadmau5:ilta tulee seuraavien 2 tunnin aikana uusia kappaleita, ja mielestäni hänellä on pikkuveli, koska saimme kappaleen myös deadrat6:lta." Vastatakseen vitsiin Zimmerman loi kappaleen salanimellä Marcus Fatsow. Deadmau5:n ja Marcus Schössow:n välinen kilpailu kiihtyi huhtikuussa 2008 pidetyssä esityksessä Oslossa, Norjassa. Schössowin mukaan Zimmerman kieltäytyi esiintymästä klubilla, jos Schössow oli kokoonpanossa. Tämän seurauksena Marcus Schössowia estettiin pääsemästä klubiin, mikä teki tapahtumasta Zimmermanin sooloesityksen. Tapahtuman jälkeisessä foorumiviestissä Zimmerman hylkäsi tilanteen ja totesi, ettei hän aloittanut aktiivisesti mitään. Hän väitti, että hänen johtonsa piti kiusallista saada sekä deadrat6 että deadmau5 samassa huoneessa, ja siksi hän noudatti heidän johdon päätöstä. Hän kuitenkin mainitsi myös, ettei hän tuntenut olonsa mukavaksi soittaa ohjelmaa jonkun kanssa, joka julkaisi virallisesti parodioita hänen musiikistaan. Vastauksena Schössow selvensi blogikirjoituksessaan, että deadrat6-projekti oli tarkoitettu deadmau5:n tyyliä matkiville tuottajille suunnatuksi ironiaksi, ei hyökkäykseksi henkilökohtaisesti Zimmermania vastaan, jota hän kehui monipuolisena tuottajana. Hän korosti myös, että kappaleita ei koskaan julkaistu virallisesti nimellä deadrat6, vaan pikemminkin nimellä D-6. Hän paljasti myös sähköpostin, joka vahvisti, että Zimmerman kehotti manageriaan peruuttamaan keikka, jos Schössow olisi paikalla.
Erkki Niemi

Erkki Niemi -nimisiä henkilöitä ovat:
Mari Salonen

Mari Salonen (s. Pori) on suomalainen käsityötubettaja ja sosiaalisen median sisällöntuottaja. Hän pitää Youtubessa "Rakkaudella Marre" -kanavaa, jonka aiheena ovat tupsut eli pompomit. Vuonna 2025 Readme.fi julkaisi Salosen esikoisteoksen "Marren pompom-kirja".
Koulutukseltaan Salonen on graafinen suunnittelija ja valokuvaaja. Salonen on työskennellyt muun muassa konseptisuunnittelijana mainostoimistossa ja lastenvaatevalmistaja Reimalla. Hän oli toinen muotia ja kauneutta käsitelleen "Huulilla"-podcastin juontajista. Hänen askarteluohjeitaan on julkaistu esimerkiksi "Ihana"-lehdessä.
Vuonna 2020 Salonen perusti markkinointiviestintään, graafiseen suunnitteluun ja käsitöihin keskittyvän Rakkaudella Marre -yrityksen, jonka ensimmäiset tuotteet olivat pompom-korvakoruja. Yhdessä Lappeenrannassa toimivan Kainor-yrityksen kanssa hän on tuottanut vanerikehikoita, joilla voi valmistaa pompomeja.
Salonen alkoi jakaa pompom-aiheisia videoita Tiktokissa ja YouTubessa. Videolla hän on valmistanut esimerkiksi kilon painoisen jättipompomin. Hän on vetänyt pompom-työpajoja esimerkiksi kouluissa ja käsityömessuilla. Kesällä 2023 Salosen pompom-hahmot olivat esillä Suomen käsityön museon Näytönpaikka-ikkunatilassa. Ne esittävät muun muassa tunnettuja muusikoita..
Tyyppi 26 -fregatti

Tyyppi 26 on Britannian kuninkaallisen laivaston fregatin muodostama alusluokka, johon suunnitelmien mukaan pitäisi kuulua kahdeksan alusta.
Alukset.
Tyypin 26 -fregatit on suunniteltu sukellusveneiden torjuntaan ja ilmapuolustukseen.
Luokan aluksista kolme ensimmäistä tilattiin heinäkuussa 2017, jolloin tilauksen arvoksi määritettiin 3,7 miljardia puntaa. Marraskuussa 2022 hankintaa täydennettiin viiden fregatin 4,2 miljardin punnan tilauksella. Kumpikin tilaus tehtiin ilman kilpailua BAE Systemsin kanssa.
Alusten rakentamisen odotetaan työllistävän lähes 2 000 henkilöä Skotlannissa ja 4 000 henkilöä laajemmin Isossa-Britanniassa.
Greg Gianforte

Greg Gianforte (s. 17. huhtikuuta 1961, San Diego) on yhdysvaltalainen liikemies ja poliitiko, joka on vuodesta 2021 lähtien toiminut Montanan osavaltion kuvernöörinä. Hän edustaa republikaaneja.
Tausta ja yksityiselämä.
Gianforte syntyi vuonna 1961. Hänen isänsä Frank toimi aluksi ilmailualan insinöörinä ja sittemmin vuokranantajana. Hänen äitinsä toimi matikanopettajana. Ensimmäisen yrityksensä Gianforte perusti jo 1970-luvulla ollessaan lukiossa. Vuonna 1983 Gianforte valmistui Stevens Institute of Technology -yliopistosta maisteriksi pääaineenaan tietotekniikka.
Gianforte on ollut vuodesta 1988 lähtien ollut naimisissa Susan Gianforten kanssa. Parilla on neljä lasta. Gianforte on innokas eräkävijä ja harrastaa mm. metsästystä, hiihtoa ja vaeltamista.
Vuonna 2017 Gianforte sai tuomion käytyään toimittajan kimppuun kampanjamatkan aikana. Lisäksi Gianforte on syyllistynyt kahteen metsästysrikkeeseen: vuonna 2000 hän sai 70 dollarin sakot ammuttuaan hirven alueella, jossa metsästystä oli rajoitettu, ja vuonna 2021 Gianforte sai varoituksen viritettyään susiansan ilman, että oli ennen tätä suorittanut pakollista valmennuskurssia. 
Vuonna 2018 Gianforten omaisuuden arvoksi arvioitiin 189 miljoonaa dollaria, mikä teki hänestä yhden rikkaimmista kongressiedustajista sillä hetkellä.
Poliittinen ura.
Kongressissa.
Kun Montanan ainoa edustajainhuoneen edustaja Ryan Zinke erosi virastaan noustuaan Yhdysvaltain sisäministeriksi, Gianforte ilmoitti asettuvansa ehdolle Zinken kongressipaikan täyttövaaleissa. Hän voitti vastaehdokkaansa demokraattien Rob Quistin ja libertaarien Mark Wicksin.
Gianforte uusi paikkansa edustajainhuoneessa vuoden 2018 välivaaleissa.
Montanan kuvernöörinä.
Ensimmäisen kerran kuvernööriksi Gianforte pyrki vuoden 2016 vaaleissa, mutta hävisi Steve Bullockille.
Gianforte oli ehdokkaana myös vuoden 2020 vaaleissa. Hän valitsi varakuvernööriehdokkaakseen Kristen Jurasin. Hän voitti demokraattien Mike Cooneyn saatuaan 54 % äänistä. Gianforte vannoi virkavalansa 4. tammikuuta 2021.
Gianforte uusi kuvernöörinpaikkansa vuoden 2024 vaaleissa saatuaan 58,9 % äänistä. Samana vuonna Gianforte osti historiallisesti merkittävän Hauserin talon Helenasta 4 miljoonalla dollarilla ja ilmoitti lahjoittavansa sen osavaltiolle kuvernöörin virka-asunnoksi toisen kautensa päätyttyä.
Jättisiimaevä

 
Jättisiimaevä ("Eleutheronema tetradactylum") on siimaeviin kuuluva kalalaji. Lajia tavataan indopasifiselta merialueelta. 
Koko ja ulkonäkö.
Jättisiimaevä kasvaa useimmiten noin 50 cm pitkäksi, mutta voi suurimmillaan saavuttaa 180–200 cm:n pituuden. Laji on ruumiinrakenteeltaan pitkänomainen. Selkäeviä on kaksi ja pyrstöevä on voimakkaasti haarautunut. Kalan rintaevien neljä alinta ruotoa ovat pidentyneet siimamaisiksi. Jättisiimaevällä ei ole uimarakkoa. Laji on selästään tummanharmaa ja väri vaalenee vatsaa kohden. Evät ovat harmahtavat ja rintaevät voivat olla myös kellertävät, varsinkin pienillä yksilöillä. 
Levinneisyys ja elintavat.
Jättisiimaevän levinneisyysalue ulottuu Afrikan itärannikolta ja Punaiseltamereltä Australiaan ja Uuteen-Guineaan. Laji elää rannikkojen hiekka- tai mutapohjaisilla alueilla, suein murtovesissä. Lajin nuoria yksilöitä tavataan myös joissa vuoden ympäri ja täysikasvuisia kaloja varsinkin talviaikaan. Jättisiimaevän ravintoa ovat äyriäiset, kalat ja monisukasmadot. Pääasiallinen ravinto vaihtuu äyriäisistä kaloiksi kalan kasvaessa. Lisääntymiskausi Arabianmerellä on tammikuusta maaliskuulle ja heinäkuulta syyskuulle ja Australiassa lokakuulta joulukuulle. Koiraat voivat vaihtaa sukupuoltaan naaraiksi ennen aikuistumistaan.
Jättisiimaevä on levinneisyysaluellaan runsaasti kalastettu ja taloudellisesti tärkeä ruokakala.
Kaalisalaatti

Kaalisalaatti on salaatti, jonka pääraaka-aineena on jokin kaalilaji.
Yleisimmin salaatteihin käytetään valko- tai varhaiskaalia. Salaatteihin sopivat myös puna-, lehti-, parsa-, kukka- ja ruusukaali. Eräs salaatin tapainen valkokaalista tehty ruokalaji on hapankaali. Punakaalista tehtyä salaattia käytetään erityisesti joulun aikaan. Kun lehtikaalia käytetään salaatteihin, lehtiruoti poistetaan. Lehtikaali sopii pestokastikkeen raaka-aineena pastasalaatteihin. Kaalisalaattien tyyppejä ovat esimerkiksi kaalicaesar-, varhaiskaalinuudeli- ja vietnamilainen kanasalaatti.
Kaalisalaattia syödään kesäisien ruokien, grillattujen ruokien ja savukalan kanssa.
UCI World Tour 2025

UCI World Tour 2025 oli viidestoista kausi, jolloin maantiepyöräilyn miesten korkeimman kategorian kilpailut kuuluivat UCI World Tour -sarjaan. Sarja muodostui 22 yhden päivän kilpailusta ja 14 etappikilpailusta. Kausi alkoi Tour Down Underilla tammikuussa ja päättyi Tour of Guangxi -kilpailuun lokakuussa.
Kilpailut.
Lähde: Pro Cycling Stats
WorldTeam -joukkueet 2025.
Seuraavat tallit kuuluvat UCI World Tour -tasolle 2025:
Henri Heikkilä

Henri Heikkilä (s. 27. helmikuuta 1992 Hamina) on suomalainen pesäpalloilija, joka edustaa miesten Superpesiksessä pelaavaa Haminan Palloilijoita. Heikkilä on pelannut koko uransa kasvattajaseurassansa Haminan Palloilijoissa lukuunottamatta kautta 2012, jonka hän pelasi Kouvolan pallonlyöjissä. Kauden 2023 hän oli kokonaan pelaamatta loukkaantumisen vuoksi. Heikkilä on Haminan Palloilijoiden kapteeni, ja sisäpelirooliltaan vaihtaja. Ulkopelissä Heikkilä pelaa joko polttajan tai pesävahdin paikkaa.
Kaudella 2011 Heikkilä oli voittamassa Suomen mestaruutta Kouvolan Pallonlyöjien A-poikien joukkueessa. Heikkilä on myös osallistunut A- ja B-poikien Itä-Länsi-otteluihin.
Heikkilä on pelannut ennen kauden 2025 alkua miesten Superpesiksessä 117 ottelua, joissa hän on lyönyt 2+8 juoksua, tuonut 94 juoksua, sekä lyönyt 427 kärkilyöntiä.
Eino Niemelä

Eino Niemelä (25. tammikuuta 1922 Virolahti – 1991 Helsinki) oli suomalainen insinööri ja tekniikan tohtori. Häntä pidettiin yhtenä rakennetekniikan johtavista asiantuntijoista Suomessa ja ulkomailla. Hänet kutsuttiin jäseneksi merkittiin tieteellisiin seuroihin kotimaassa ja ulkomailla. Niemelä oli Valtioneuvoston määräämän yksityisen aineenkoestuslaitoksen perustaja ja johtaja, mikä oli harvinaista. Laitoksessa tutkittiin erityisesti erilaisten betonien ja rakenteiden ominaisuuksia erilaisissa olosuhteissa. 
Eino Niemelän isä Väinö Niemelä oli merikapteeni ja aikanaan maailman suurimman jäänsärkijän "Jääkarhun", joka luovutettiin sotakorvauksena Neuvostoliittoon, kapteeni. Niemelän äiti oli Ester Pitkonen. Niemelä aloitti koulun Elementarskola för gossar och flickor, mistä hän siirtyi suoraan Käpylän kansakoulun toiselle luokalle 1929–1932. Koulunkäynti jatkui Helsingin normaalilyseossa, mistä hän lähti vapaaehtoisena talvisotaan vuonna 1939. Hänestä tuli ylioppilas vuonna 1940. Niemelä osallistui jatkosotaan vänrikkinä ja toimi niin sanotussa ”Aaverykmentissä Pion. J/JR5”.
Niemelä väitteli tekniikan tohtoriksi Oulun yliopistosta vuonna 1969; väitöskirjan aiheena oli "Havaintoja betonin muodonmuutoksista puristavan kuormituksen ollessa lyhytaikainen, portaittain lisääntyvä tai toistuva ja yksiakselinen". Hänen suunnittelemiaan rakennuksia ovat muun muassa vuonna 1952 rakennettu Muhoksen vesitorni, vuonna 1960 rakennettu Kuusamon vesitorni, vuonna 1969 valmistunut Oulun Puolivälinkankaan vesitorni ja vuonna 1973 rakennettu Viialan vesitorni 1973, jossa valumuottina toimi julkisivuksi jäänyt kartio-osa, jota tuettiin työn aikana maasta teräsvaijereilla.
Niemelä oli Oulun kaupunginvaltuuston jäsen vuosina 1965–1969 ja oli ehdolla kansanedustajaksi vuoden 1970 eduskuntavaaleissa Keskustapuolueen ehdokkaana.
Antskogin ruukkiseurakunta

Antskogin ruukkiseurakunta (ruots. "Antskogs bruksförsamling") on entinen luterilainen seurakunta, joka sijaitsi Anskussa Pohjan pitäjässä Uudenmaan ja Hämeen läänissä. Ruukkiseurakunta perustettiin Antskogin ruukin alueelle noin vuonna 1630. Vuodesta 1688 seurakunnalla oli yhteinen pappi Fiskarsin kanssa. Papin virka lakkautettiin vuonna 1778 ruukin toiminnan loppuessa. Sekä pappi, että Antskogin kirkko siirrettiin Kosken ruukkiialueelle Perniöön.
Papit.
Lista Antskogin ja Fiskarsin yhteisistä papeista:
Norjan jalkapallo

Jalkapallo on Norjan suosituin urheilulaji harrastajamäärällä mitattuna. Vuonna 2024 norjalaisiin jalkapalloseuroihin kuului yli 378 000 jäsentä ja jalkapalloseuroja oli yli 26 000.
Historia.
Jalkapallo saapui Norjaan jo 1880-luvulla, mutta pitkät etäisyydet vaikeuttivat lajin kehitystä. Valtakunnallinen mestaruussarja perustettiin vasta vuonna 1963.
Norja piti pitkään kiinni amatöörijalkapallosta ja on yksi viimeisimmistä maista joka siirtyi ammattilaisuuteen. 1950-luvulta lähtien parhaat pelaajat siirtyivät Euroopan ammattillaissarjoihin. Vuonna 1984 päätettiin, että seurat voivat maksaa omille pelaajilleen.
Norjalaisista seurajoukkueista Rosenborg BK nousi Pohjoismaiden vahvimmaksi seurajoukkueeksi ja vakiinnutti paikkansa mestarien liigassa. Norjalaispelaajista Englannin Valioliigassa tuli tunnetuksi muun muassa Ole Gunnar Solskjær. 1990-luvulta lähtien Norjan oma mestaruusliiga alkoi houkutella parhaita pelaajia naapurimaista.
Kansainvälinen kilpailutoiminta.
Norjan jalkapallomaajoukkue saavutti ensimmäisen kerran mainetta 1930-luvulla kun se saavutti Berliinin olympiakisoissa pronssia. Vuoden 1938 MM-kisoissa avauskierroksen ottelu Italiaa vastaan eteni jatkoajalle. 1990-luvun alussa Norja eteni kaksi kertaaa MM-kisoihin Egil Olsenin johdolla ja voitti vuoden 1998 turnauksessa Brasilian.
Mustion ruukkiseurakunta

Mustion ruukkiseurakunta (ruots. "Svartå bruksförsamling") on entinen luterilainen seurakunta, joka sijaitsi Mustiolla Uudenmaan ja Hämeen läänissä. Aluksi ruukkiseurakunta jakoi papin Antskogin ruukkiseurakunnan kanssa. Vuonna 1673 seurakunnasta tuli itsenäinen ruukkiseurakunta, ja näin ollen se sai myös oman papin. 1900-luvun alusta papit tulivat Mustiolle Karjaalta. Mustion ruukkiseurakunnan pääkirkkona toimi Mustion kirkko.
Mustion seurakunnan rippikirjat alkavat vuodesta 1700, tilikirjat vuodesta 1771 ja historiakirjat vuodesta 1669.
Papit.
Lista Mustion papeista:
Puka Nacua

Makea ”Puka” Nacua (s. 29. toukokuuta 2001 Las Vegas, Nevada, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Nacua edustaa NFL—joukkue Los Angeles Ramsia. Ennen NFL-uraansa hän pelasi Washingtonin yliopiston ja Brigham Youngin yliopiston joukkueissa. Rams varasi hänet viidennellä kierroksella 177. varausvuorolla . Kesäkuussa 2023 Nacua teki sopimuksen Ramsin kanssa. Tulokaskaudellaan 2023 Nacua pelasi Pro Bowl-tähdistöottelussa. Nacua on pelannut 28 NFL:n runkosarjan ottelua. Näissä otteluissa hänellä on 184 kiinniottelua. Näillä kiinniotoilla hän on edennyt 2 476 jaardia ja tehnyt yhdeksän touchdownia. Hän on edennyt juoksemalla 135 jaardia ja tehnyt yhden touchdownin. Nacua on pelannut kolme NFL:n pudotuspelien ottelua. Näissä otteluissa hänellä on 20 kiinniottoa. Näillä kiinniotoilla hän on edennyt 322 jaardia ja tehnyt yhden touchdownin. Hän on edennyt juoksemalla viisi jaardia. Tilastot päivitetty kauden 2024 jälkeen.
Blomstermåla

Blomstermåla on taajama Mönsteråsin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 2 249 asukasta vuoden 2023 lopussa.
Timmernabben

Timmernabben on taajama Mönsteråsin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 1 423 asukasta vuoden 2023 lopussa.
Jonathan Milan

Jonathan Milan (s. 1. lokakuuta 2000 Tolmezzo, Udinen maakunta) on italialainen rata- ja maantiepyöräilijä. Hän on saavuttanut ratapyöräilyssä joukkuetakaa-ajon olympiakultaa ja maailmanmestaruuden sekä henkilökohtaisen takaa-ajon maailmanmestaruuden. Maantiepyöräilyssä hän on 2020-luvun puolivälissä yksi parhaista sprinttereistä, sekä voittanut kahdesti Italian ja kerran Ranskan ympäriajon pistekilpailun.
Ratapyöräily.
Milan kuului Italian joukkueeseen, joka voitti 4 kilometrin takaa-ajon olympiakultaa vuonna 2021 järjestetyissä Tokion olympialaisissa. Hän saavutti samassa lajissa pronssia Pariisin olympialaisissa 2024.
Milan on voittanut henkilökohtaisen takaa-ajon maailmanmestaruuden vuonna 2024. Hän on saanut samassa lajissa hopeaa vuosina 2021 ja 2022 ja pronssia 2023 sekä sijoittunut neljänneksi 2020. Joukkuetakaa-ajossa hän on voittanut maailmanmestaruuden vuonna 2021 sekä saanut hopeaa 2022 ja 2023 sekä pronssia 2020. 
Euroopan-mestaruuskilpailuissa Milan on saavuttanut henkilökohtaisessa takaa-ajossa kultaa vuosina 2021 ja 2023 sekä hopeaa vuonna 2020. Joukkuetakaa-ajossa hän on saanut kultaa vuonna 2023, hopeaa 2020 ja pronssia 2024. Kilometrin aika-ajossa hän saavutti EM-pronssia vuonna 2020. Alle 23-vuotiaiden EM-kilpailuissa hän sai hopeaa joukkuetakaa-ajossa ja pronssia henkilökohtaisessa takaa-ajossa 2020.
Maantiepyöräily.
Milan aloitti maantiepyöräilyn ammattilaisuransa Cycling Team Friuli -joukkueessa vuosina 2019–2020. UCI World Tour -tasolla hän on edustanut Team Bahrain Victoriousta kausilla 2021–2023 ja Lidl-Trekiä vuodesta 2024 alkaen . Hän on voittanut Italian ympäriajon pistekilpailun vuonna 2023, jolloin hän voitti yhden etapin ja 2024, jolloin hän voitti kolme etappia. Ranskan ympäriajossa hän on voittanut pistekilpailun ja kaksi etappia vuonna 2025.
Saavutuksia maantiepyöräilyssä.
Lähteet: Pro Cycling Stats, CycleBase
Giro del Nordest d'Italia, 2. etapin voitto
Alle 23-v. aika-ajon Italian-mestaruus
EM-kilpailut, alle 23-v. aika-ajossa viides
Giro Ciclistico d'Italia, 5. etapin voitto
CRO Race, pistekilpailun, 1. ja 2. etapin voitto
Saudi Tour, 2. etapin voitto
Italian ympäriajo, pistekilpailun ja 2. etapin voitto, 5., 6., 11. ja 17. etapilla toinen
Gree-Tour of Guangxi, 2. etapin voitto
Volta a la Comunitat Valenciana, pistekilpailun ja 3. etapin voitto
Tirreno–Adriatico, pistekilpailun, 4. ja 7. etapin voitto
Gent–Wevelgem, viides
Italian ympäriajo, pistekilpailun, 4., 11. ja 13. etapin voitto, 3., 9., 18. ja 21. etapilla toinen
Saksan ympäriajo, pistekilpailun, prologin, 1. ja 3. etapin voitto
Benelux Tour, 1. ja 3. etapin voitto
Hamburg Cyclassics, toinen
Volta a la Comunitat Valenciana, 5. etapin voitto
UAE Tour, pistekilpailun, 1. ja 4. etapin voitto
Tirreno–Adriatico, pistekilpailun, 2. ja 7. etapin voitto
Classic Brugge–De Panne, toinen
Gent–Wevelgem, kolmas
Critérium du Dauphiné, 2. etapin voitto
Ranskan ympäriajo, pistekilpailun sekä 8. ja 17. etapin voitto, 3. ja 9. etapilla toinen
Kampioenschap van Vlaanderen, voitto
Ålem

Ålem on asuinalue Mönsteråsin kunnassa Kalmarin läänissä Smålandin historiallisessa maakunnassa Ruotsissa. Ålem muodosti oman taajamansa vuoteen 2015, jolloin se kasvoi yhteen Blomstermålan kanssa.
Fliseryd

Fliseryd on taajama Mönsteråsin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 710 asukasta vuoden 2023 lopussa.
Jyrki Ketola

Jyrki Ketola (31. toukokuuta 1964 Lestijärvi – 15. tammikuuta 2025 Helsinki) oli suomalainen metsäalan vaikuttaja ja yksi Suomen suurimmista metsänomistajista.
Ketola valmistui metsätalousinsinööriksi vuonna 1985. Hän työskenteli Metossa – Metsäalan asiantuntijoissa vuosina 1990–2013 ja vastasi sitten Taalerin metsäsijoituksista. Vuonna 2012 avattiin Ketolan mallin pohjalta Taalerin ensimmäinen metsärahasto. Ketola kirjoitti kahdenkymmenen vuoden ajan "Metsälehti Makasiiniin" kolumnia "Rahapuu". Hänen viimeinen kolumninsa julkaistiin joulukuussa 2024. Ketola oli vuoden 2024 loppupuolella Suomen sadan suurimman metsänomistajan luettelossa 74. sijalla. Ketola omisti 1352 hehtaaria metsää. Hän kuoli 60-vuotiaana sairauskohtaukseen.
Oknö

Oknö on taajama Mönsteråsin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 337 asukasta vuoden 2023 lopussa.
Färjestaden

Färjestaden on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 6 674 asukasta vuoden 2023 lopussa.
Skogsby

Skogsby on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 993 asukasta vuoden 2023 lopussa.
Algutsrum

Algutsrum on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 866 asukasta vuoden 2023 lopussa.
Degerhamn

Degerhamn on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 289 asukasta vuoden 2023 lopussa.
Vickleby

Vickleby on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 488 asukasta vuoden 2023 lopussa.
Capellagården

Capellagården on Öölannin Vicklebyssä sijaitseva taidekäsityöoppilaitos. Sen perusti Carl Malmsten vuonna 1958. Capellagårdenissa järjestetään kaksivuotisia kursseja keramiikassa, puutyössä ja tekstiilityössä sekä yksivuotisia kursseja puutarhanhoidossa.
Carl Malmsten

Carl Malmsten (7. joulukuuta 1888 – 13. elokuuta 1972) oli ruotsalainen muotoilija ja sisustussuunnittelija. Hänet tunnetaan erityisesti huonekaluistaan. Malmsten suunnitteli muun muassa Tukholman kaupungintalon, Ulriksdalin linnan ja Tukholman konserttitalon sisustuksen.
Gårdby

Gårdby on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 261 asukasta vuoden 2023 lopussa.
Kastlösa

Kastlösa on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 222 asukasta vuoden 2023 lopussa.
Glömminge och Strandskogen

Glömminge och Strandskogen on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 950 asukasta vuoden 2023 lopussa.
Strandskogen

Strandskogen voi tarkoittaa seuraavia:
Stora Frö och Haga park

Stora Frö och Haga park on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 232 asukasta vuoden 2023 lopussa.
Carlos Rodríguez (pyöräilijä)

Carlos Rodriguez Cano (s. 2. helmikuuta 2001 Almuñécar) on espanjalainen maantiepyöräilijä. Hän on parhaimmillaan etappikilpailuissa ja mäkisessä maastossa ajettaessa. Hän on edustanut koko ammattilaisuransa, vuodesta 2020, Ineos Grenadiers -tallia.
Rodriguez voitti Morzine les Portes du Soleiliin päättyneen 14. etapin Ranskan ympäriajossa 2023. Hän voitti vuoden 2024 Tour de Romandien kokonaiskilpailun seitsemän sekunnin erolla Aleksandr Vlasoviin Hän voitti maantieajon Espanjan-mestaruuden 2022.
Saavutuksia.
Lähteet: Pro Cycling Stats, CycleBase
Tour de Gironde International, pistekilpailun, nuorten kilpailun ja 1. etapin (aika-ajo) voitto
Trophée Centre Morbihan, etapin 2b voitto
EM-kilpailut, junioreiden maantieajossa pronssia
Junioreiden aika-ajon Espanjan-mestaruus
Gipuzkoa Klasika, voitto
Tour de Gironde International, kokonais- ja pistekilpailun sekä etapin 1a (aika-ajo) voitto
Junioreiden aika-ajon Espanjan-mestaruus
Tour de l'Avenir, kokonaiskilpailussa toinen, mäkikirikilpailun, nuorten kilpailun ja 9. etapin voitto
Volta a la Comunitat Valenciana, kokonaiskilpailussa kolmas
Baskimaan ympäriajo, 5. etapin voitto
La Route d'Occitanie - La Dépêche du Midi, kokonaiskilpailussa toinen, nuorten kilpailun voitto
Maantieajon Espanjan-mestaruus
Clásica de San Sebastián, viides
Vuelta a Burgos, kokonaiskilpailussa kolmas, nuorten kilpailun voitto
Espanjan ympäriajo, kokonaiskilpailussa kuudes
Lombardian ympäriajo, viides
Critérium du Dauphiné, nuorten kilpailun voitto
Ranskan ympäriajo, kokonaiskilpailussa viides, nuorten kilpailussa toinen, 14. etapin voitto
Britannian ympäriajo, 8. etapin voitto
Lombardian ympäriajo, seitsemäs;2024
Baskimaan ympäriajo, kokonaiskilpailussa toinen, 6. etapin voitto
Tour de Romandie, kokonaiskilpailun ja nuorten kilpailun voitto
Critérium du Dauphiné, kokonaiskilpailussa neljäs, 8. etapin voitto
Ranskan ympäriajo, kokonaiskilpailussa seitsemäs, nuorten kilpailussa toinen
Espanjan ympäriajo, kokonaiskilpailussa kymmenes, nuorten kilpailussa kolmas
Volta a la Comunitat Valenciana, nuorten kilpailun voitto
Tour de Romandie, kokonaiskilpailussa kuudes
Donald Trumpin toiset virkaanastujaiset

Donald Trumpin virkaanastujaiset Yhdysvaltain 47. presidentiksi pidettiin maanantaina 20. tammikuuta 2025. Virkaanastujaiset pidettiin kylmän sään vuoksi Yhdysvaltain kongressitalon Rotunda-salissa Washington (DC):ssä. Kyseessä on Yhdysvaltain 60. presidentin virkaanastujaiset ja Donald Trumpin toiset virkaanastujaiset Yhdysvaltain presidentiksi. Kyseessä on myös ensimmäiset presidentin virkaanastujaiset, jotka järjestettiin sisätiloissa sitten Ronald Reaganin virkaanastujaisten vuonna 1985.
Virkaanastujaisseremoniaa suunnittelevan komitean johtajana toimi senaattori Amy Klobuchar. Virkaanastujaisten teemana oli "Kestävä demokratiamme: Perustuslaillinen lupaus".
Tapahtumat.
Valmistelevat tapahtumat.
Ennen virkaanastujaispäivää Donald Trump järjesti 18. tammikuuta 2025 presidentin vastaanoton ja ilotulituksen Sterlingin golfklubilla Virginiassa. Juhlissa Leo Days lauloi tulevalle presidentille ja ensimmäiselle naiselle. Sunnuntaina, virkaanastujaisten aattona, Trump vieraili Arlingtonin sotilashautausmaalla. Trump puhui hautausmaalla Afganistanissa kaatuneiden sotilaiden omaisille ja laski seppeleen Tuntemattoman sotilaan haudalle.
Sunnuntai-iltana Trump järjesti tukijoidensa kanssa tilaisuuden Capital One Arenalla Washingtonin keskustassa. Trump puhui kannattajayleisölleen muun muassa TikTokista, Israelin ja Hamasin tulitaukosopimuksesta, Los Angelesin maastopaloista ja suuresta määrästä toimeenpanomääräyksiä. Trump otti myös kantaa maahanmuuttoon ja rajanylityksiin. Trumpin puhe kannattajille päättyi Village Peoplen "Y.M.C.A."-kappaleeseen ja tanssiesitykseen lavalla.
Virkaanastujaispäivän tilaisuudet.
Virkaanastujaispäivä alkoi aamuhartaudella Pyhän Johanneksen episkopaalisessa kirkossa Valkoisen talon lähellä. Aamuhartauteen osallistui Trumpin perheen lisäksi myös kongressin johtajia. Messu järjestettiin ilman tiedotusvälineitä. Aamuhartaus on kuulunut uusien presidenttien perinteisiin. Hartauden jälkeen Trumpit viettivät teehetken väistyvän presidenttiparin Joe Bidenin ja Jill Bidenin kanssa Valkoisessa talossa.
Jumalanpalveluksen jälkeen Trump ja varapresidentti J. D. Vance vannoivat virkavalansa Capitol-kukkulalla sijaitsevan Kongressitalon rotundassa. Kylmien säiden takia virkavala vannottiin poikkeuksellisesti kongressitalon sisällä. Trump vannoi virkavalansa. Valan esilukijana toimi korkeimman oikeuden puheenjohtaja John Roberts. Virkavalan vannomisen jälkeen Trump piti ensimmäisen puheensa kansalle Yhdysvaltain 47. presidenttinä.
Valatilaisuudessa Nebraskan yliopiston kuoro ja merijalkaväen orkesteri esitti kappaleen "The President's Own". Rukoukset lausuivat New Yorkin katolinen arkkipiispa Timothy Dolan ja evankelinen pastori Franklin Graham. Oopperalaulaja Christopher Macchio esitti kappaleen "Oh, America". Ennen virkavalaa kantritähti Carrie Underwood lauloi kappaleen "America The Beautiful". Virkaanastujaistilaisuus päättyi siunaustilaisuuteen, jossa rukoukset lausuivat rabbi Ari Berman, detroitilaisen 180 Churchin pastori Lorenzo Sewell sekä katolinen pastori Frank Mann.
Klas Eklund

Klas Eklund (s. 1952) on ruotsalainen taloustieteilijä, joka on toiminut muun muassa Skandinaviska Enskilda Bankenin pääekonomistina, Ruotsin pääministerin taloudellisena neuvonantajana ja yliopisto-opettajana. Hän väitteli tohtoriksi Tukholman kauppakorkeakoulusta aiheenaan Ruotsin talouden kasvu- ja sopeutumisongelmat. Eklundin vuonna 1987 ilmestynyt "Vår ekonomi: en introduktion till samhällsekonomin" on Ruotsin myydyimpiä taloustieteen oppikirjoja. Eklund on myös kirjoittanut yhdessä Karl G. Sjödinin kanssa "Läckan"-nimisen rikosromaanin, josta on tehty televisiosarja.
Auschwitzin tyttöorkesteri

Auschwitzin tyttöorkesteri () on vuonna 1980 CBS-televisiokanavalla ensiesityksensä saanut Arthur Millerin käsikirjoittama ja Daniel Mannin ohjaama yhdysvaltalainen televisioelokuva, joka perustuu ranskanjuutalaisen muusikko Fania Fénelonin (1908–1983) samannimisiin muistelmiin vuodelta 1976. Musiikkidraaman pääosassa on Vanessa Redgrave, joka näyttelee Fénelonia.
Ilmestyessään "Auschwitzin tyttöorkesteri" oli Yhdysvalloissa esitysviikkonsa katsotuin televisio-ohjelma ja arvostelumenestys. Televisioelokuva palkittiin neljällä Primetime Emmyllä vuoden 1981 gaalassa. Arthur Miller sovitti sittemmin käsikirjoituksensa pohjalta samannimisen näytelmän.
Juoni.
Tositapahtumiin perustuva televisioelokuva kertoo keskitysleirin naisvangeista koostuvasta Auschwitzin naisorkesterista, jonka natsit pakottavat tahdittamaan toisten vankien kuolemanmarssia kaasukammioon.
Konfliktit.
"Auschwitzin tyttöorkesterin" tuotannon ja ilmestymisen aikaan syntyi konflikteja poliittisista ja historiallisista syistä. Palestiinan vapautusjärjestön tukija Vanessa Redgraven kiinnittäminen Fania Fénelonin rooliin herätti sionistien keskuudessa vastustusta. Hänet olisi haluttu korvata toisella näyttelijällä. Fénelon itse myös vastusti näyttelijävalintaa. Hänen mukaansa Redgrave ei muistuttanut häntä, ja hän olisi halunnut Liza Minnellin näyttelemään häntä.
Redgraven palkkaamisen lisäksi Fénelonin kuvaus Alma Rosésta kylmäsydämisenä ja julmana hänen muistelmissaan herätti vastustusta tosielämän orkesterin jäsenien keskuudessa. Orkesterin jäsenet olivat lisäksi eri mieltä Fénelonin kuvailusta siitä, että tällä olisi ollut ratkaiseva rooli orkesterin jäsenten selviytymisessä. Orkesterin sellisti Anita Lasker-Wallfisch on kertonut selviytyneensä elossa Rosén eikä Fénelonin ansiosta. Hän oli kirjoittanut kirjeen televisioelokuvan käsikirjoittaja Arthur Millerille Fénelonin muistelmien virheellisyyksistä ja pyytänyt kirjeessään tätä tekemään muutoksia käsikirjoitukseen. Miller oli vastannut, että hän ei ole oikeassa asemassa kommentoimaan, onko Fénelonin teos jossain suhteessa virheellinen.
Työnarkomania

Työnarkomania (myös työriippuvuus, ) on riippuvuushäiriö, jossa henkilöllä on pakonomainen tarve tehdä jatkuvasti töitä. Työnarkomaanille on tyypillistä liiallinen työnteko tavalla, joka ylittää organisaation vaatimukset ja vaarantaa henkilön terveyden, hyvinvoinnin sekä ihmissuhteet.
Määritelmä.
Työnarkomaniaa voidaan kuvata jatkuvana käyttäytymismallina, johon liittyy pitkät työpäivät, työn tekeminen yli odotusten ja pakkomielteinen suhtautuminen työhön. Käsite on peräisin 1970-luvulta, jolloin se määriteltiin ensimmäisen kerran "riippuvuutena työhön ja hallitsemattomana tarpeena työskennellä jatkuvasti".
Esiintyvyys.
Tutkimusten mukaan noin 10 prosenttia väestöstä kärsii työnarkomaniasta. Ilmiö on yleisempi johtotehtävissä toimivilla sekä tietyillä aloilla, kuten maataloudessa, rakentamisessa ja viestinnässä.
Vaikutukset.
Työnarkomania vaikuttaa merkittävästi yksilön terveyteen ja hyvinvointiin. Tutkimukset ovat osoittaneet, että voimakas sisäinen työhön pakottava tarve on yhteydessä lisääntyneisiin fyysisiin ja psyykkisiin stressioireisiin. Työnarkomaanit kärsivät myös useammin unihäiriöistä, väsymyksestä työpäivän aikana, sekä vaikeuksista herätä aamuisin. Työnarkomania heikentää merkittävästi työn ja perheen välistä tasapainoa sekä toimintakykyä työelämän ulkopuolella. Lisäksi työnarkomania on yhdistetty alentuneeseen psykologiseen hyvinvointiin, koettuun terveyteen, onnellisuuteen ja työsuoritukseen. Työnarkomaanit raportoivat myös alhaisempaa elämäntyytyväisyyttä ja työtyytyväisyyttä.
Hoito.
Työnarkomanian hoitoon ei ole tehty kontrolloituja tutkimuksia, mutta useita hoitomenetelmiä on ehdotettu. Kognitiivinen käyttäytymisterapia on osoittautunut toimivimmaksi hoitomuodoksi käyttäytymisriippuvuuksien hoidossa. Siinä keskitytään kognitiiviseen uudelleenrakentamiseen ja uusien ajatusmallien sekä käyttäytymisen omaksumiseen relapsien ehkäisemiseksi. Terapiassa autetaan työnarkomaania asettamaan rajoja esimerkiksi ajanhallintaperiaatteiden avulla. Rationaalis-emotionaalinen käyttäytymisterapia on myös käytetty menetelmä, jossa keskitytään irrationaalisten uskomusten käsittelyyn ja muuttamiseen. Motivoiva haastattelu on osoittautunut toimivaksi hoitomuodoksi muissa riippuvuuksissa, ja sitä voidaan käyttää joko yksinään tai yhdistettynä muihin hoitomuotoihin. Organisaatiotasolla työnarkomaniaa voidaan ehkäistä kehittämällä työpaikkakulttuuria, joka tukee työn ja muun elämän tasapainoa sekä tarjoamalla työntekijöille koulutusta ajanhallinnasta, stressinhallinnasta ja rajojen asettamisesta.
Työn ja elämän tasapaino

Työn ja elämän tasapaino on käsite, joka kuvaa työelämän ja henkilökohtaisen elämän välistä suhdetta. Sillä viitataan siihen, miten hyvin ihminen pystyy yhdistämään työhön ja yksityiselämään liittyvät velvollisuudet, tarpeet ja toiveet.
Määritelmä.
Työn ja elämän tasapaino määritellään työhön käytetyn ajan ja henkilökohtaiseen elämään käytetyn ajan suhteena. Määritelmässä huomioidaan myös työhön ja muuhun elämään käytetty henkinen energia ja keskittyminen.
Yhteiskunnallinen merkitys.
Työn ja elämän tasapainon merkitys on kasvanut työelämän muutosten myötä. Tutkimusten mukaan työn merkitys elämänalueena on pysynyt viimeisen 30 vuoden aikana vakaana, mutta perheen ja vapaa-ajan merkitys on kasvanut sekä miehillä että naisilla.
Vaikutukset työelämään.
Työn ja elämän tasapainolla on todettu olevan vaikutuksia sekä työntekijöiden että organisaatioiden toimintaan. Tutkimuksissa on havaittu, että organisaatioissa, joissa työntekijöillä on hyvä työn ja elämän tasapaino, työntekijöiden vaihtuvuus on 25 prosenttia keskimääräistä pienempää.
Haasteet.
Työuupumus ja terveysvaikutukset.
Tutkimusten mukaan 77 prosenttia työntekijöistä on kokenut työuupumusta nykyisessä työssään. WHO:n mukaan yli 55 tunnin työviikot lisäävät aivohalvauksen riskiä 35 prosentilla ja sydänsairauksien aiheuttaman kuoleman riskiä 17 prosentilla.
Työuran siirtymävaiheet.
Työn ja elämän tasapainon ylläpitäminen on erityisen haastavaa työuran siirtymävaiheissa. Näitä ovat esimerkiksi työelämään siirtyminen, perhevapaiden jälkeinen työhön paluu, hoivavastuiden lisääntyminen ja työuran loppuvaihe.
Ratkaisukeinot.
Organisaatiot voivat tukea työntekijöiden työn ja elämän tasapainoa erilaisilla käytännöillä. Näihin kuuluvat esimerkiksi selkeät toimintamallit työhön paluun tukemiseen, toimivat sijaisjärjestelyt ja työhyvinvoinnin seuranta.
Etätyö on yleistynyt keinona parantaa työn ja elämän tasapainoa. Tutkimusten mukaan 67 prosenttia työntekijöistä kokee tasapainon parantuneen etätyöhön siirtymisen myötä. Muita yleisiä työtä ja elämää tasapainottavat tekijöitä ovat työaikajoustot, osa-aikatyö ja liukuva työaika.
Itsensä vahingoittaminen ilman itsemurhatarkoitusta

Itsensä vahingoittaminen ilman itsemurhatarkoitusta (, lyh. NSSI) on tarkoituksellista ja suoraa oman kehon kudosten havaittavissa olevaa vaurioittamista ilman minkäänlaista tarkoitusta kuolla teon seurauksena. NSSI:tä esiintyy erityisesti nuorilla.
NSSI on pitkään kuvailtu diagnostisesti epävakaan persoonallisuuden oireeksi. Niillä on selvä yhteys, mutta NSSI:tä esiintyy myös henkilöillä, joilla on muita persoonallisuushäiriöitä, Diagnostic and Statistical Manual of Mental Disorders -diagnoosijärjestelmän (DSM) akselin 1 häiriöitä tai ei lainkaan psyykkistä monihäiriöisyyttä.
DSM-diagnoosijärjestelmän viidennessä, vuonna 2013 julkaistussa versiossa on NSSI-häiriö (NSSID) ehdokasdiagnoosina.
Määritelmät.
DSM-5-TR.
Diagnostic and Statistical Manual of Mental Disorders -diagnoosijärjestelmän (DSM) viidennen version uudistetun version (DSM-5-TR) ehdotetut kriteerit NSSI-häiriölle:
International Society for the Study of Self-Injury.
Kansainvälinen itseensä kohdistuvan väkivallan tutkimukseen keskittyvä järjestö International Society for the Study of Self-Injury esittää NSSI:n määritelmässään neljä keskeistä kriteeriä:
Abduqodir Xusanov

Abduqodir Xikmatjon oʻgʻli Xusanov (s. 29. helmikuuta 2004 Taškent) on uzbekistanilainen jalkapalloiija, pelipaikaltaan keskuspuolustaja. Hän edustaa Englannin Valioliigassa pelaavaa Manchester Cityä ja kuuluu myös Uzbekistanin jalkapallomaajoukkueeseen.
Seurajoukkueura.
Xusanov siirtyi taškentilaisen FC Bunyodkorin alle 18-vuotiaiden joukkueesta valkovenäläiseen Enerhetyk-BDU Minskiin maaliskuussa 2022. Hän pelasi tulokaskaudellaan 27 Valko-Venäjän jalkapalloliigan ottelua, joissa hän teki kolme ja syötti neljä maalia. Kaudella 2023 hän pelasi kahdeksan ottelua ja teki yhden maalin.
Xusanov siirtyi ranskalaiseen Lensiin 450 000 eurolla heinäkuussa 2023. Hän pelasi kaudella 2023–2024 kaikkiaan 11 Ligue 1:n ottelua, näistä avauskokoonpanossa yhdeksän ottelua. Mestarien liigassa ja Eurooppa-liigassa hän pelasi kaksi ottelua. Kaudella 2024–2025 hän ehti kauden puoliväliin mennessä pelata 13 Ranskan pääsarjaottelua, kahta vaille kaikki avauskokoonpanossa.
Xusanov siirtyi Englannin Valioliigan Manchester Cityyn 40 miljoonan euron siirtosummalla tammikuussa 2025. Hän oli avauskokoonpanossa kuudessa valioliigaottelussa ja yhdessä Mestarien liigan ottelussa maaliskuun 2025 puoliväliin mennessä, muttei sen jälkeen päässyt loppukauden aikana kentälle kuin yhdessä FA Cupin ja seurajoukkueiden MM-kilpailujen ottelussa. Ensimmäisen maalinsa Manchester Cityssä hän teki FA Cupin ottelussa Leyton Orientia vastaan helmikuussa.
Maajoukkueura.
Xusanov pelasi täyden ajan kaikissa kuudessa ottelussa Uzbekistanin voittaessa alle 20-vuotiaiden Aasian-mestaruuden 2023. Samana vuonna pelatuissa ikäluokan MM-kilpailuissa hän pelasi Uzbekistanin kaikki kolme ottelua alusta loppuun. Hän pelasi kolme ottelua Uzbekistanin saavuttaessa hopeaa alle 23-vuotiaiden Aasian-mestaruuskilpailuissa 2024. Saman vuoden Pariisin olympialaisissa hän pelasi täyden ajan Uzbekistanin kaikissa kolmessa ottelussa.
Xusanov pelasi ensimmäisen ottelunsa Uzbekistanin jalkapallomaajoukkueessa CAFA Nations Cupin ottelussa Omania vastaan kesäkuussa 2023. Hän pelasi kolme ottelua alusta loppuun vuonna 2024 järjestetyissä Aasian-mestaruuskilpailuissa. Kaikkiaan hän on 3. heinäkuuta 2025 mennessä pelannut 22 A-maaottelua, joissa 18:ssä hän on ollut avauskokoonpanossa. Otteluista neljätoista on ollut MM-karsintaotteluita.
Emanuel Biancucchi

Emanuel Adrián Biancucchi Cuccitini (s. 28. heinäkuuta 1988 Rosario) on argentiinalainen ammattilaisuransa päättänyt jalkapalloilija, pelipaikaltaan hyökkäävä keskikenttäpelaaja. Hän pelasi Etelä-Amerikassa ja Euroopassa. Hänellä on myös Italian kansalaisuus. Hän on jalkapalloilija Lionel Messin serkku.
Eero Nikinmaa

Eero Heikki Nikinmaa (14. helmikuuta 1961 Virolahti – 18. maaliskuuta 2017 Helsinki) oli suomalainen metsätieteilijä ja professori.
Henkilöhistoria.
Nikinmaa syntyi agrologi Heikki Nikinmaan ja kotitalousopettaja Eeva Annikki Lahden perheeseen. Hän avioitui 1986 Hanna Fontellin kanssa. Professori Mikko Nikinmaa on hänen veljensä. Eero Nikinmaa tuli ylioppilaaksi Atlantic Collegesta 1980, valmistui Helsingin yliopistosta maatalous- ja metsätieteiden maisteriksi 1987 ja väitteli siellä maatalous- ja metsätieteiden tohtoriksi 1993. 
Nikinmaa oli Helsingin yliopistossa nuorempi tutkija 1988–1991, sitten Suomen Akatemian tutkimusassistentti ja nuorempi tutkija ja Helsingin yliopistossa tutkija vuoteen 2000. Yliopiston dosentti hän oli vuodesta 1998. Suomen Akatemian tutkijana Nikinmaa toimi 2000–2006 ja sitten Helsingin yliopiston professorina. Hän toimi tutkijan työnsä ohella myös konsulttina Suomessa ja Meksikossa ja oli vieraileva tutkija Montrealissa kahteen otteeseen. Nikinmaalla oli lisäksi useita asiantuntijatehtaviä ja hän julkaisi alaltaan sekä tutkimuksia että tietoteoksia. Nikinmaa sai Tiedonjulkistamisen valtionpalkinon 2007. Hän kuoli perinnölliseen ALS-tautiin 56-vuotiaana.
Nikinmaa

Nikinmaa on muun muassa seuraavien suomalaisten henkilöiden sukunimi:
Kumanovon sopimus

Kumanovon sopimus (varsinaiselta nimeltään Kansainvälisten turvallisuusjoukkojen (KFOR) ja Jugoslavian liittotasavallan ja Serbian tasavallan hallitusten välillä allekirjoitettu sotilaallinen tekninen sopimus) oli sopimus, joka tehtiin 9. kesäkuuta 1999 Kumanovossa, Makedoniassa. Se johti Kosovon sodan päättymiseen ja loi uudet perussuhteet Jugoslavian ja Kosovon joukkojen välille, jotka korvasivat Jugoslavian armeijan yksiköt Kosovossa.
Tausta.
Kumanovon sopimuksen valmistelu sisälsi neuvottelutuloksen Jugoslavian ja Serbian lisäksi myös Naton ja Venäjän välillä. Huolimatta alkuperäisestä sopimuksesta esimerkiksi Serbian joukkojen vetäytymisaikataulusta Kosovossa, Naton operaatio Allied Force oli edelleen käynnissä, kunnes Serbian joukkojen täydellinen vetäytyminen on saatu päätökseen.
Jotkut lähteet mainitsevat Venäjän roolin sopimuksen välittömässä ratkaisemisessa. Venäjän ulkoministeri Igor Ivanovin ja Yhdysvaltain ulkoministerin Madeleine Albrightin välisessä tapaamisessa . Osapuolten välillä saavutettiin ensimmäinen sopimus, joka sisälsi Naton sitoumuksen lopettaa ilmaiskunsa ja halukkuutta poistaa kohta, jonka se halusi sisällyttää Kumanovon sopimukseen vastineeksi Venäjän tuesta tulevalle YK:n päätöslauselmalle, josta sovittiin. kahdeksannen ryhmä. Ilman Venäjän osallistumista n Kosovo-päätöslauselmaa ei olisi hyväksytty ja Naton ilmaiskut olisivat jatkuneet.
Sopimuksen sisältö.
Naton läsnäolo hyväksyttiin Yhdistyneiden Kansakuntien turvallisuusneuvoston päätöslauselmalla 1244, joka valtuutti YK:n jäsenvaltiot ja kansainväliset järjestöt ylläpitämään kansainvälistä turvallisuutta Kosovo-joukkoina (KFOR)., joiden mandaatti on toistaiseksi voimassa oleva, ellei YK:n turvallisuusneuvosto toisin päätä. KFOR valtuutettiin ryhtymään kaikkiin tarvittaviin toimiin sopimuksen noudattamisen varmistamiseksi.